钦定古今图书集成/明伦汇编/官常典/第058卷 > 燕王定国
## 钦定古今图书集成/明伦汇编/官常典/第058卷 > 燕王定国

按《史记荆燕世家》：燕王刘泽孙定国与父康王姬奸，
生子男一人，夺弟妻为姬，与子女三人奸。定国有所
欲诛杀，臣肥如令郢人。郢人等告定国，定国使谒者
以他法劾捕，格杀郢人以灭口。至元朔元年，郢人昆
弟复上书，具言定国阴事，以此发觉。诏下公卿，皆议
曰：“定国禽兽行，乱人伦，逆天，当诛。”上许之。定国自杀，
国除为郡。

按《汉书燕王刘泽传》：“定国立四十二年，国除。哀帝时
继绝世，乃封敬王。泽元孙之孙无终公士归生为营
陵侯。更始中，为兵所杀。”